
Жүрек-өкпе реанимациясы. ШокТЫҚ ЕМЕС ырғақ алгоритмі
	
	Қадамдар

	
	

	1 
	Бастапқы тексеру жүргізді: сана деңгейін және тыныс алуын тексерді (тыныс алудың болмауы, парадоксальды тыныс алу немесе гаспинг-тыныс). Пульсті тексерді. Тексеруге 10 секундтан артық уақыт жұмсамады.

	2 
	Көмек шақырды, шұғыл әрекет ету жүйесін іске қосты.

	3 
	ЖӨР-ді бастады. Компрессиялардың тиісті жиілігін минутына 100–120 рет сақтады. Компрессияның тиісті тереңдігін 5–6 см деңгейінде сақтады. Кеуде қуысының әрбір компрессиядан кейін бастапқы қалпына толық оралуын қамтамасыз етті. Компрессия мен тыныс алудың арақатынасын 30:2 сақтады.

	4
	AED жеткізілгеннен кейін жүрек ырғағын талдады. Ырғақтың шоктық емес екенін, мониторда асистолия немесе пульссіз электрлік белсенділік (ПЭБ) бар-жоғын анықтады. Дефибрилляцияның қажет еместігін анықтады.

	5 
	Жүрек-өкпе реанимациясын 2 минут бойы жүргізді

	6 
	Компрессияларды үзбей көктамырлық қолжетімділікті қамтамасыз етті. Адреналин/эпинефриннің алғашқы 1 мг дозасын көктамыр ішіне енгізді, кейін катетерді 20 мл 0,9% натрий хлориді ерітіндісімен шайды. Кейін адреналин/эпинефринді әр 3–5 минут сайын көктамыр ішіне енгізді. Ларингеальды маска немесе интубациялық түтік орнату мүмкіндігін қарастырды. Компрессияларды минутына 100–120 рет жиілікпен үздіксіз жүргізді және өкпені қапшық арқылы әр 6 секунд сайын 1 рет тыныс алдыру жиілігімен желдетті.

	7 
	2 минуттан кейін жүрек ырғағын қайта талдады. Ырғақтың шоктық емес екенін, мониторда асистолия немесе пульссіз электрлік белсенділік (ПЭБ) бар-жоғын анықтады. Дефибрилляцияның қажет еместігін анықтады.

	8 
	Жүрек-өкпе реанимациясын дереу жалғастырды

	9 
	2 минуттан кейін жүрек ырғағын қайта талдады. Мониторда асистолия немесе пульссіз электрлік белсенділік болған жағдайда дефибрилляцияның қажет еместігін анықтады. Қарыншалар фибрилляциясы (ҚФ) немесе қарыншалық тахикардия (ҚТ) анықталған жағдайда дефибрилляция жүргізді.

	10 
	Қалыпты жүрек ырғағы және ұйқы артериясында пульсация қалпына келген жағдайда, реанимациядан кейінгі кезеңдегі қарқынды емге көшті.

